आंवला, रीठा और शिकाकाई तीनों जड़ी बूटियां हैं जो बालों की विभिन्न समस्याओं का इलाज करने में सहायता करती हैं। आजकल बाजार में बालों की देखभाल के कई उत्पाद मौजूद हैं, लेकिन इन सभी उत्पादों में रसायनों की अधिक मात्रा होने के कारण आपके बालों को नुकसान पहुंच सकता है। आंवला एंटी-ऑक्सीडेंट्स, पोषक तत्वों और विटामिन्स से भरपूर होता है जो बालों की रक्षा करने और उन्हें लंबे और मजबूत बनाने में मदद करता हैं। रीठा में एंटी-ऑक्सीडेंट्स के साथ आयरन, विटामिन सी भी शामिल होते हैं जो बालों की कोशिकाओं को स्वस्थ बनाने के अलावा बालों के विकास में भी मदद करते है। वही, शिकाकाई आवश्यक पोषक तत्वों से समृद्ध है जो बालों की क्षतिग्रस्त कोशिकाओं को रिपेयर करने और बालों के विकास में तेजी लाने में मदद करती है। अगर आप इन सामग्रियों को एक साथ इस्तेमाल करते हैं तो आपके बाल सुंदर और स्वस्थ बनते हैं। आइए जानते हैं आंवला, रीठा और शिकाकाई का इस्तेमाल बालों को कैसे बनाता है सुंदर। [ये भी पढ़ें: त्वचा के लिए फायदेमंद है अनार का इस्तेमाल]